Elis Pavaje, liderul pieței românești în producția și comercializarea prefabricatelor din beton vibropresat, își deschide porțile pentru a recruta cei mai potriviți membri pentru echipa sa, în cadrul evenimentului "Bursa Angajatorilor 2024, Ediția de Primăvară".
Elis Pavaje pune accent pe crearea unui mediu de lucru deschis și colaborativ, încurajând spiritul antreprenorial și inițiativa fiecărui membru al echipei, considerându-i parteneri în succesul său.
Compania invită toți candidații interesați să viziteze standul său în zilele de 22 și 23 martie 2024 la Sala Coloanelor a Palatului Culturii din Ploiești, pentru a descoperi mai multe despre oportunitățile de carieră oferite și a face primul pas către o carieră de succes într-o companie de top românească.
Oportunități de carieră la Elis Pavaje
- Electrician
- Mecanic
- Stivuitorist
- Sudor
- Operator/Șef de tură
Despre Elis Pavaje
Fondată în 1991 în Petrești, județul Alba, de Elisiu Goța, Elis Pavaje este o afacere de familie 100% românească ce și-a construit renumele pe calitate, inovație și un puternic spirit antreprenorial, fiind lider de piață în industria prefabricatelor din beton.
Compania produce și comercializează dale, pavele, borduri, rigole, elemente pentru gradină, elemente pentru canalizare, precum și pavele, dale și borduri din piatră andezit și oferă servicii profesionale precum consultanță, proiectare și execuție pentru proiecte de infrastructură, proiecte industriale sau comerciale.
Cu peste 200 de parteneri la nivel național și 5 unități de producție, compania se mândrește cu o echipă dedicată, care susține viziunea fondatorilor, de a oferi soluții durabile și estetice în domeniul pavajelor și al infrastructurii urbane.
Bursa Angajatorilor 2024, Ediția de Primăvară
Târgul de joburi se va desfășura în Sala Coloanelor a Palatului Culturii din Ploiești, în intervalul 22 – 23 martie 2024 (vineri și sâmbătă), în intervalul orar 10.00 – 16.00 (vineri) și 10.00 – 14.00 (sâmbătă) și este organizat în parteneriat cu Grupul Observatorul Prahovean, Radio Prahova, Agenția Județeană pentru Ocuparea Forței de Muncă (AJOFM) Prahova, Prefectura și Consiliul Județean Prahova.